lieues que on apeloit la rescouse por ce que vertiger i auoit este rescous quant
augis li sesnes fu cachies & ochis en la place . [wsse]

Ensi comme li senescaus & la roine le deuiserent le fisent il . Car il sen
issirent entor la mie nuit & not en lor compaignie que . ij . escuiers
tant seulement . mais li sesne qui tant estoient malicieus orent lor espies
mises de toutes pars si furent li senescaus & la roine prins & li senescaus
fu ochis . & li doi escuier sen fuirent naure moult durement car li vns fu
ferus dun glaiue parmi le cors & li autres dune espee en la teste . si sen
uindrent ausi comme auenture les mena enuers lost que merlins conduisoit.
& il estoient ia si esploitie derrer quil estoient a . iiij . lieues pres de garlot.
